चोरी की बाइक पर करते थे लूट, 1 गिरफ्तार, दो फरार
लुधियाना| चोरीकी मोटरसाइकिलों पर छीना-झपटी, लूट की वारदातों को अंजाम देने वाले गिरोह के एक सदस्य को चौकी बस स्टैंड की पुलिस ने गिरफ्तार कर लिया। पुलिस ने आरोपी के कब्जे से एक मोटरसाइकिल और अन्य सामान बरामद किया। आरोपी की पहचान कबीर नगर के रवि के रूप में की गई है। आरोपी को कोर्ट में पेश कर 1 दिन के पुलिस रिमांड पर लिया गया है।
चौकी इंचार्ज परमजीत सिंह ने बताया कि उनकी पुलिस पार्टी ने इलाके में नाकाबंदी की हुई थी। इसी दौरान पुलिस को सूचना मिली कि आरोपी इलाके में ही घूम रहा है। इस पर आरोपी को रेड कर गिरफ्तार कर लिया गया। आरोपी से चोरी की मोटरसाइकिल भी बरामद कर ली गई। आरोपी और उसके साथियों के खिलाफ अमनदीप कौर के बयान पर मामला दर्ज किया गया था। जब अमनदीप कौर अस्पताल में ड्यूटी देने के बाद वापस जा रही थी तो उक्त आरोपी अपने अन्य दो अन्य साथियों के साथ उसका पर्स छीनका फरार हो गया थाे। पर्स में 12 हजार रुपए की नकदी और मोबाइल था। पुलिस की ओर से आरोपियों से अन्य वारदातों को लेकर भी पूछताछ की जा रही है। आरोपियों से कई अन्य वारदातें हल होने की संभावना है।
पुलिस की हिरासत में चोरी की बाइक पर छीना झपटी करने का आरोपी।
hin_Deva hin_Deva hin_Deva bho_Deva